Maureen O'Hara

Maureen FitzSimons (Millwall (Dublin, Ierlân), 17 augustus 1920 - Boise, 24 oktober 2015) wie in Iersk filmaktrise. 

Har mem wie sjongster en dûnseres. Sels wurke se al op har tolfde as omropster by de radio. O'Hara hie sels ek in moaie sopraan, mar de filmyndustry hat dêr nea wat mei dwaan wollen.

Sy spriek floeiend Iersk-Gaelysk en dat hat hja ek brûkt yn de films The Long Gray Line, The Quiet Man en Only the Lonely.

De Ingelske akteur Charles Laughton wie tige ynnommen troch O'Hara en hat har stipe yn it begjin fan har karriêre. Letter is hja Laughton folge nei Amerika en yn 1946 is sy in natueralisearre Amerikaansk steatsboarger wurden. Sy waard in Hollywood-ikoan en op it hichtepunt fan har karriêre waard sy beskôge as ien fan de kreaste froulju yn 'e wrâld.

De readhierige O'Hara foel op troch it spyljen fan hertstochtlike heldinnen op in tige gefoelige wize. Sy hat in soad wurke mei de Amerikaanske regisseur John Ford en wie in libben lang befreone mei John Wayne. De gemy op it wyte doek mei Wayne wie grut. Hja hawwe yn fiif films meiinoar spile: Rio Grande, The Quiet Man, The Wings of Eagles, McLintock! and Big Jake. 

Maureen O'Hara rekke wei yn 2015 yn de âldens fan 95 jier, thús yn Boise. Sy waard beïerdige op Arlington National Cemetery.

Filmografy
 Jier Titel Rol1938 Kicking the Moon Around  Sekretaresse My Irish Molly Eileen O'Shea1939 Jamaica Inn  Mary Yellen  The Hunchback of Notre Dame  Esmeralda 1940 Dance, Girl, Dance Judy O'Brien 1941 They Met in Argentina  Lolita O'Shea  How Green Was My Valley  Angharad  1942 To the Shores of Tripoli  Mary Carter  Ten Gentlemen from West Point  Carolyn Bainbridge  The Black Swan  Lady Margaret Denby  1943 Immortal Sergeant  Valentine Lee  This Land Is Mine  Louise Martin  The Fallen Sparrow  Toni Donne  1944 Buffalo Bill  Louisa Frederici Cody  1945 The Spanish Main  Grevinne Francesca 1946 Sentimental Journey  Julie Beck / Weatherly  Do You Love Me  Katherine "Kitten" Hilliard  1947 Sinbad the Sailor  Shireen  The Homestretch  Leslie Hale  Miracle on 34th Street  Doris Walker   The Foxes of Harrow  Odalie "Lilli" D'Arceneaux  1948 Sitting Pretty  Tacey King 1949 A Woman's Secret  Marian Washburn  The Affairs of Adelaide(U.K. title: Britannia Mews)  Adelaide "Addie" Culver   Father was a Fullback  Elizabeth Cooper  Bagdad  Prinses Marjan 1950 Comanche Territory  Katie Howard  Tripoli  Grevin D'Arneau   Rio Grande  Mrs. Kathleen Yorke   1951 Flame of Araby  Prinses Tanya  1952 At Sword's Point  Claire   Kangaroo  Dell McGuire   The Quiet Man  Mary Kate Danaher  Against All Flags  Prudence "Spitfire" Stevens 1953 The Redhead from Wyoming  Kate Maxwell  War Arrow  Elaine Corwin  1954 Malaga  Joanna Dana  1955 The Long Gray Line  Mary O'Donnell  The Magnificent Matador  Karen Harrison   Lady Godiva of Coventry  Lady Godiva 1956 Lisbon  Sylvia Merrill  Everything But the Truth  Joan Madison  1957 The Wings of Eagles  Min Wead  1959 Our Man in Havana  Beatrice Severn 1961 The Deadly Companions  Kit Tilden  The Parent Trap  Margaret "Maggie" McKendrick  1962 Mr. Hobbs Takes a Vacation  Peggy Hobbs 1963 Spencer's Mountain  Olivia Spencer  McLintock!  Katherine Gilhooley McLintock  1965 The Battle of the Villa Fiorita  Moira  1966 The Rare Breed  Martha Price  1970 How Do I Love Thee?  Elsie Waltz  1971 Big Jake  Martha McCandles  1991 Only the Lonely  Rose Muldoon  1994 A Century of Cinema Hársels

 Keppeling om utens 
 Foto's fan Maureen O'Hara
 Maureen O'Hara Magazine

Kategory:Iersk filmakteur
Kategory:Iersk toanielakteur
Kategory:Iersk autobiograaf
Kategory:Amerikaansk filmakteur
Kategory:Amerikaansk toanielakteur
Kategory:Amerikaansk autobiograaf
Kategory:Eare-Oscar-winner
Kategory:Amerikaansk persoan fan Iersk komôf
Kategory:Persoan berne yn 1920
Kategory:Persoan stoarn yn 2015